Ski (tettsted)

Ski er en by som er administrasjonssenteret i Nordre Follo i Akershus. Tettstedet hadde totalt  innbyggere per  og strekker seg inn i Ås kommune. I 2004 valgte kommunestyret i Ski å gi tettstedet bystatus.

Østfoldbanens østre og vestre linjer møtes på Ski, og stedet ble derfor fra 1878 et kommunikasjonssenter for Follo og Østfold. Ski sies å være en typisk stasjonsby. Et typisk trekk ved tettstedet er dets utstrakte bruk av teglstein, som går igjen i de største bygårdene så vel som Ski Storsenter og rådhuset. I tettstedet ligger blant annet Ski stasjon, Ski sykehus (avdeling av Akershus universitetssykehus) og Ski idrettspark, i tillegg til offentlige institusjoner som Follo tingrett og Øst politidistrikt.

Det ligger et industriområde i utkanten av tettstedet. Hovednæringen i Ski er hovedsakelig handels- og industrinæring. Tidligere Ski kommune var den største arbeidsplassen med 1241 årsverk (i 1999). Mange av Skis innbyggere pendler til Oslo i forbindelse med jobb. Ski Storsenter ble utvidet i 2003 med et stort antall butikker, stor kino med åtte saler, utvidet bibliotek og Thon Hotell, og er det første såkalte multisenteret i Norge. 15. oktober 2008 ble senteret igjen utvidet med tilgang til ny etasje. 

 Navn og etymologi 
Navnet «Ski» er opprinnelig et gårdsnavn og kommer fra den gamle formen Skeidi, som er avledet av det norrønne ordet skeið. Skeið betyr et sted der man holder kappløp eller kappriding. De tre hestehodene i kommunevåpenet til tidligere Ski kommune symboliserer denne opprinnelsen.

 Historie 
Arkeologer har funnet rester fra bosetninger i Ski og Ås-områdene som blir datert helt tilbake til for 11.000 år siden. Steinalderverktøy blir fremdeles funnet når felt er brøytet, og Ski har mer enn 300 registrerte eldgamle historiske gjenstander. I dag har Ski utviklet seg til å bli en travel by og et handelssted for de omkringliggende landlige områdene. 

Ski middelalderkirke ble reist i andre halvdel av 1100-tallet, trolig rundt 1160. Man feiret kirkens 850-årsjubileum i 2010.

miniatyr|Nye Ski stasjon åpnet i desember 2022.
Jernbanestasjonen i Ski (Ski stasjon) ble åpnet i 1879 da Østfoldbanen (Smaalensbanen) sto ferdig. Dette førte til at stasjonsbyen Ski etter hvert ble kommunens befolkningsmessige og økonomiske sentrum. På Ski stasjon snur mange lokaltog fra Oslo. Toglinjen sørover fra Oslo deler seg her i vestre linje i retning Fredrikstad, Halden og Gøteborg, og østre linje mot Mysen og Rakkestad. 

De sentrale deler av tettstedet Ski fikk sommeren 2004 bystatus. Ski er et knutepunkt på Østfoldbanen, og en stor del av stedets vekst skyldes nettopp denne funksjonen som en viktig stasjonsby. Ski har utviklet seg til regionssenter for Follo-området.

 Geografi 
miniatyr|297x297pk|Tettstedet Ski definert av Statistisk sentralbyrå. Rødt område definerer Langhus, som inngår i tettstedet Oslo. (Kilde: SSB, 2020)
Landskapet i Ski domineres av åser, dekket av skog og jordbruksland. Ski, som det meste av Follo, ligger på gamle fjellfundamenter. I hele lokalområdet fra øst til vest er det en morene igjen fra istiden.

Begge hovedveiene som fører fra Oslo gjennom Østlandet til Sverige, E6 og E18, går gjennom Ski.

 Viktige bygg 

 Waldemarhøy 
Waldemarhøy ble bygd i 1889 og er den første villaen som ble oppført på østsiden av jernbanesporet etter at jernbanen kom til Ski ti år tidligere. Bygningen er oppført i dragestil, en norsk variant av sveitserstilen. Villaen ble oppført som bolig og kontor for legen Georg Juell Klouman (f. 1851).

I 1964 overtok Ski kommune eiendommen og benyttet villaen til sosialbolig. Etter noen år begynte bygningen å bære preg av slitasje og manglende vedlikehold. Villaen har på mange måter fått tilbake sin fordums prakt slik den framsto for rundt 100 år siden, og brukes per 2021 til forsamlingshus og festlokaler. Foreninger og lag kan leie lokaler i Waldemarshøy av kommunen, for å arrangere møter, intimkonserter og andre kulturaktiviteter.

 Utdanning 

 Barneskoler 
 Finstad skole
 Ski skole
 Hebekk skole

 Ungdomskoler 
 Ski ungdomsskole
Magasinparken ungdomsskole 

 Videregående skoler 
 Ski videregående skole
 Drømtorp videregående skole
Høsten 2023 vedtok Ski kommunestyre å skrinlegge tidligere vedtatte planer om å bygge en ny videregående skole i Ski sentrum, fordi kommuneøkonomien ikke tillot en slik utgift.

 Høyere utdanning 
 Folkeuniversitet avd. Ski

 Kulturskoler 
 Kontra kulturskole

 Privatskoler 
 Sonans Utdanning avd. Ski

 Fotnoter 

 Referanser 

 Eksterne lenker 
 Ski storsenter

Kategori:Tettsteder i Akershus
Kategori:Bosetninger i Nordre Follo
Kategori:Bosetninger i Ås
Kategori:Byer i Akershus